Car Bar  ห้องอาหารสไตล์สีสันสดใส ชื่อก็บอกอยู่แล้ว Car Bar การตกแต่งตรงคอนเซ็ปต์เป๊ะค่ะ ทุกจุดทุกมุมมีส่วนประกอบของรถ รถทุกชนิดจริงๆ และทุกรายละเอียดด้วยค่ะ จากด้านหน้ามีพี่ 2 คนนี้นั่งเป็นสัญลักษณ์หน้าห้องอาหารอยู่ เท่ห์มากอีกแล้ว
เดินเข้ามาก็เจอ โซนที่นั่งเก๋ๆค่ะ ตรงนี้ และตรงนี้เป็นรถตู้ 2 คัน จอดอยู่ เข้าไปนั่งกันได้ค่ะ นั่งไม่พอ โยกได้ด้วย หุหุ เด็กๆ ชอบมากค่ะ 
ถัดไปก็มีมุมนี้ค่ะ มีมุมตู้เค้กด้วย ประตูเป็นเฟืองทั้งบาน โอ้ววว แล้วก็มีที่นั่งหน้าบาร์ ที่นั่งหน้าบาร์อีกฝั่งค่ะ สังเกตผิวโต๊ะที่บาร์ยังเป็นลายล้อรถเลยนะเนี่ย 
 ด้านในสุดพื้นเล่นระดับลงไปก็เจอที่นั่งมุมรถจี๊บทหารสีเขียว พร้อมโต๊ะที่ทำด้วยยางรถยนต์ซ้อนกัน และมุมรถสามล้อเก๋สุดๆไปเลยค่ะ พื้นก็เป็นไฟสลับสี สุดยอดมากค่ะ การจัดวางและการตกแต่งของที่นี่เก๋สุดๆ และที่สำคัญการออกแบบให้มีแสงสีของห้องอาหารนี้ ให้ความรู้สึกตื่นตัว สดใส และสนุกสนานจริงๆ ไปบาร์ไหนก็ไม่เหมือนบาร์นี้ว่างั้นเถอะ ถือเป็นงาน Art ชั้นยอดจริงๆค่ะ 
ถ่ายรูปกลางวันว่าสวยแล้วตอนกลางคืนยิ่งสวยเข้าไปใหญ่ สมชื่อ Design Hotel มากๆ มาแล้วก็ต้องลองชิมค่ะ เนื่องจากมา 2 รอบ 
รอบกลางวันขอชิม Mocktail กับเค้กยามบ่ายเบาๆค่ะ มาแล้ว Berry-Cherry รสชาติเปรี้ยวซ่าสดชื่นจริงๆ แก้วใหญ่หายร้อนสังเกตจานรองแก้วนะคะ เป็นโซ่ม้วนวงกลมมาเลยค่ะ กับเค้ก American Choc Cake 1 ชิ้น รสชาติช็อคโกแลตอร่อยเข้มข้น ไม่หวาน มันใช่มากๆเลยค่ะ  
ทีนี้มาดูบรรยากาศการชิมอีกครั้งตอนดึกๆ หุหุ แน่นอนต้อง Cocktail เก๋ๆของที่นี่ค่ะ อันนี้เป็นหลอดวิทยาศาสตร์หลากสีเป็นเครื่องดื่มค็อกเทลชื่อ Party Set แต่ไม่ได้ลองนะคะเพราะกลัวจะหนักหน่วงไปค่ะ 
สั่งของทานเล่นมารองท้องก่อนเดี๋ยวเมาค่ะ เริ่มด้วยสลัดบัลซัมมิค เฟรนช์ฟราย
ต่อด้วยชุดผักพร้อมดิ๊บซอส แหม จานนี้เมนูสุขภาพชัดๆเลย มาเริ่มที่ 390 Survive เปรี้ยวเบอร์รี่อร่อยมากสาวๆแนะนำเลยค่ะ 
 S>O>S อันนี้ก็เก๋ โชว์กันสนุกๆเลย เอาแก้วมาเผาไฟโชว์ให้ส่วนผสมหยดลงไป อืมม ทึ่ง รสชาติแนวกาแฟนม เข้มเลยล่ะ กินเพลินอาจเมาโดยไม่รู้ตัว และแก้วสุดท้าย  
Adios Materfocker แก้วนี้เป็นแก้วที่จริงใจมากค่ะ แนะนำว่าถ้าอยากเมา แก้วนี้แก้วเดียวสมใจเลย คือ รสเข้ม และรวมสารพัดความหนักไว้เลยค่ะ ดื่มเสร็จคือขึ้นห้องนอนหลับฝันดีได้เลยค่ะ  
